CELEX: 62017TA0571
Language: el
Date: 2020-04-02 00:00:00
Title: Υπόθεση T-571/17: Απόφαση του Γενικού Δικαστηρίου της 2ας Απριλίου 2020 — UG κατά Επιτροπής («Υπαλληλική υπόθεση – Συμβασιούχοι υπάλληλοι – Σύμβαση αορίστου χρόνου – Άρθρο 47, στοιχείο γ', i), του ΚΛΠ – Καταγγελία κατόπιν προειδοποίησης – Λόγοι καταγγελίας – Συμπεριφορά στην υπηρεσία και στον χώρο εργασίας αντίθετη προς το συμφέρον της υπηρεσίας – Πρόδηλο σφάλμα εκτιμήσεως – Έλεγχος της ουσιαστικής ακρίβειας των πραγματικών περιστατικών – Απουσία αποδεικτικών στοιχείων – Ευθύνη – Υλική ζημία – Καταβολή οφειλόμενων μισθών»)

25.5.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/10
            
         
      Απόφαση του Γενικού Δικαστηρίου της 2ας Απριλίου 2020 — UG κατά Επιτροπής
      (Υπόθεση T-571/17) (1)
      
      («Υπαλληλική υπόθεση - Συμβασιούχοι υπάλληλοι - Σύμβαση αορίστου χρόνου - Άρθρο 47, στοιχείο γ', i), του ΚΛΠ - Καταγγελία κατόπιν προειδοποίησης - Λόγοι καταγγελίας - Συμπεριφορά στην υπηρεσία και στον χώρο εργασίας αντίθετη προς το συμφέρον της υπηρεσίας - Πρόδηλο σφάλμα εκτιμήσεως - Έλεγχος της ουσιαστικής ακρίβειας των πραγματικών περιστατικών - Απουσία αποδεικτικών στοιχείων - Ευθύνη - Υλική ζημία - Καταβολή οφειλόμενων μισθών»)
      (2020/C 175/11)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα/ενάγουσα: UG (εκπρόσωποι: M. Richard και P. Junqueira de Oliveira, avocats)
      
         Καθής/Εναγομένη: Ευρωπαϊκή Επιτροπή (εκπρόσωποι: G. Berscheid, L. Radu Bouyon και B. Mongin)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ, με αίτημα, αφενός, την ακύρωση της απόφασης της 17ης Οκτωβρίου 2016, με την οποία το Γραφείο Υποδομών και Υλικοτεχνικής Υποστήριξης στο Λουξεμβούργο (OIL) της Επιτροπής κατήγγειλε, με ισχύ από 20 Αυγούστου 2017, τη σύμβαση πρόσληψης της προσφεύγουσας-ενάγουσας βάσει του άρθρου 47, στοιχείο γ', i), του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, και, αφετέρου, την επιδίκαση αποζημίωσης λόγω της υλικής ζημίας που ισχυρίζεται ότι υπέστη η προσφεύγουσα-ενάγουσα κατόπιν της απόφασης αυτής, καθώς και της ηθικής βλάβης που ισχυρίζεται ότι υπέστη η ίδια εξαιτίας της εξευτελιστικής μεταχείρισης στην οποία υποβλήθηκε λόγω της συνδικαλιστικής της δράσης και της λήψης γονικής άδειας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Επιτροπής της 17ης Οκτωβρίου 2016 για τη λύση της σύμβασης αορίστου χρόνου της UG.
               
            
                  2)
               
               
                  Οι διάδικοι θα διαβιβάσουν στο Γενικό Δικαστήριο, εντός προθεσμίας τριών μηνών από τη δημοσίευση της παρούσας παρεμπίπτουσας απόφασης, είτε το ποσό χρηματικής αποζημίωσης που συνδέεται με τον παράνομο χαρακτήρα της απόφασης της 17ης Οκτωβρίου 2016, όπως αυτό καθορίστηκε με κοινή συμφωνία, είτε, ελλείψει συμφωνίας, τα προτεινόμενα από αυτούς σχετικά ποσά.
               
            
                  3)
               
               
                  Απορρίπτει την προσφυγή-αγωγή κατά τα λοιπά.
               
            
                  4)
               
               
                  Επιφυλάσσεται ως προς τα δικαστικά έξοδα.
               
            
         (1)  EE C 357 της 23.10.2017.